Nimelt prindib süsteem ka pileti, mille väljasõidu aeg on möödunud. Kogesin seda täna, aga mitte päris oma nahal õnneks. Saaremaa väikebussis on vähe kohti ja ausad inimesed, seepärast bussijuht end piletikontrolliga eriti ei vaeva - kõik saavad peale Tallinnas. Kui laekunud paberil olev arv ja sisseroninud- ning bussijuhilt pileti ostnud reisijate arvud klappida ei taha, siis tehakse siiski kontroll muidugi. Minu nähes täna tehti see alles Pääskülas, milleni vabu  kohti oli üks - varem pileti ära ostnu. Kontrolli käigus selgus, et ühel naisterahval oli eilne pilet - aga tee või tina - täna prinditud! Nimelt oli õnnetu ostnud oma pileti eile pool tundi enne bussi väljumist, kuid jätnud kontrollimata kuupäeva. Õigupoolest on kuupäev suhteliselt halvasti ka Bussireiside veebipoes valitav. Vaikimisi eeldatakse kõiki pileteid olevat tänase päevaga. Peale väljumisaega liini brausides hakatakse alles kontrollima, et mis pagan asjal viga on ja ei lubata piletit ostukorvi panna.